આ મામલો ઉત્તર ચેન્નાઇના તિરૂવલ્લુરના વેલિયાગરામના સરકારી હાઈસ્કૂલનો છે. બુધવારના રોજ આ સ્કૂલમાં એ સમયે એક વિચિત્ર સ્થિતિ બની ગઈ જ્યારે અહીંના સ્ટુડન્ટસને એ વાતની ખબર પડી કે તેમના ઈંગ્લિશ ટીચર જી.ભગવાનની બદલી આ એરિયાની બીજી સ્કૂલમાં થઈ ગઈ છે. ત્યારબાદ લગભગ 100થી વધુ વિદ્યાર્થી અને વિદ્યાર્થિનીઓએ પોતાના ટીચરને પકડી લીધા. જાણે ટીચરને રીતસરના બંધક બનાવ્યા હોય તેવો માહોલ ઉભો થયો હતો.